joelniklaus/EU_Wikipedias huggingface dataset:
Tuomas Jussila

Tuomas Jussila (s. 15. toukokuuta 1989 Ylivieska) on suomalainen pesäpalloilija. Hänen seuransa on Superpesiksessä pelaava Kempeleen Kiri.

Ura Superpesiksessä 

Kausi 2008 oli Jussilan ensimmäinen täysi kausi miesten Superpesiksessä. Jussila valittiin tuloskaudellaan aikuisten Itä–Länsi-otteluun. Syksyllä Jussila oli mukana voittamassa seurajoukkueensa Pattijoen Urheilijoiden kanssa seuran historian ensimmäistä pesäpalloilun Suomen mestaruutta. Kaudella 2009 Jussila teki historiaa olemalla ensimmäinen pelaaja, joka on pelannut aikuisten Itä–Lännessä ennen ensimmäistä A-poikien Itä–Länsi-otteluaan. Kahden menestyskauden jälkeen Pattijoella Jussila valitsi kaudelle 2010 seurakseen entisen paikallisvastustajan Oulun Lipon. Jussila valittiin Itä–Länsi-otteluun myös kausilla 2012–2015.

Joensuun Mailaa kaudella 2015 edustanut Jussila palkittiin vuoden pesäpalloilijana 2015. Hän voitti tällöin myös miesten Superpesiksen parhaan sisä- ja ulkopelaajan nimikkeen pelaajien kesken suoritetussa äänestyksessä.

Kaudella 2018 Joensuun Maila voitti historiansa ensimmäisen Suomen-mestaruuden ja Jussila valittiin vuoden pesäpalloilijaksi.

Jussila teki kaudesta 2020 sopimuksen Imatran Pallo-Veikkojen kanssa.

Syyskuussa 2020 Jussila teki kaksivuotisen sopimuksen Manse PP:n kanssa.

Kaudella 2021 Jussila palkittiin Superpesiksen pudotuspelien arvokkaimmaksi pelaajaksi. Hän löi pudotuspeleissä 0+4 juoksua, toi 17 juoksua ja tilille kertyi 77 kärkilyöntipistettä

Lokakuussa 2022 Jussilla teki 4+1 vuotisen sopimuksen Kempeleen Kirin kanssa

Tilastot Superpesiksen runkosarjassa:

Saavutukset

Pelaajana 
 4 SM-kultaa: 2008, 2018 , 2019, 2021
 1 SM-Hopea: 2022
 7 SM-pronssia: 2011, 2012, 2013, 2014, 2015, 2016, 2017
 11 Itä-Länsi-ottelua: 2008, 2012, 2013, 2014, 2015, 2016, 2017, 2018, 2019, 2021, 2022 
 Superpesiksen pudotuspelien arvokkain pelaaja: 2021
 Vuoden pesäpalloilija: 2015, 2018, 2021 
 Superpesiksen kärkilyöntikuningas (1): 2015 
 Superpesiksen kuukauden pelaaja (2): heinäkuu 2015, kesäkuu 2017 
 Kultainen maila: 2015 
 Kultainen räpylä (4): 2015, 2016, 2018, 2019

Lähteet 
 Millä eväillä Jymy kaatuu? www.kaleva.fi Viitattu 23.7.2012
 Tuomas Jussila - "Sattuu ja tapahtuu"  www.pesis.fi/superpesis/ Viitattu 23.7.2012
 Tuomas Jussila Liitto–Lehdistö-otteluun  www.pesis.fi Viitattu 23.7.2012
 https://www.kempeleenkiri.fi/pesis/miesten-superpesis/jussila,-meril%C3%A4inen,-olli-ja-tuuva-kempeleen-kiriin

Viitteet 

Suomalaiset pesäpalloilijat
Vuonna 1989 syntyneet
Elävät henkilöt
Paavo Pelto

Paavo Pelto (s. 21. tammikuuta 1984) on suomalainen pesäpalloilija. Pelto edusti Superpesiksessä pelaavaa Nurmon Jymyä. Nurmon Jymyn ja Seinäjoen Maila-Jussien fuusion jälkeen Pelto pelasi kaudella 2013 Nurmon Jymyn sarjapaikan perineessä Seinäjoen JymyJusseissa. Tällä hetkellä Pelto edustaa Pattijoen Urheilijoita.Superpesiksessä

Saavutukset

Pelaajana 
 1 Itä-Länsi-ottelu: 2013

Lähteet

 http://www.jymyjussit.fi/paavo-pelto.html

Suomalaiset pesäpalloilijat
Vuonna 1984 syntyneet
Elävät henkilöt
N-Dubz

N-Dubz on brittiläinen hip hop -yhtye, joka on kotoisin Camdenin alueelta Lontoosta. Kokoonpano levytti aluksi Polydor Recordsille, kunnes siirtyi All Around the World Productionsille. N-Dubzilla on ollut kymmenen singleä Britannian singlelistan 40 parhaan joukossa. Parhaiten menestynyt single on vuonna 2009 ilmestynyt ”I Need You”, joka oli singlelistan viides.

Yhtyeen ensimmäinen albumi on vuonna 2008 julkaistu Uncle B, joka oli 11. sijalla Britannian albumilistalla. Vuonna 2009 N-Dubz julkaisi toisen albuminsa Against All Odds, joka sijoittui kuudenneksi. Kaksi kuukautta julkaisunsa jälkeen Against All Odds myi platinaa. Kolmannen albuminsa Love.Live.Life yhtye julkaisi vuonna 2010.

Diskografia

Studioalbumit 
 Uncle B (2008)
 Against All Odds (2009)
 Love.Live.Life (2010)

Brittiläiset hip hop -yhtyeet
Kamári

Kamári (; ) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylä on osa Episkopí Goniáksen kyläyhdyskuntaa. Kylän väkiluku on 1 344 (vuonna 2011).

Kamári sijaitsee Thíran saaren loivalla itärannalla. Kylä oli aikaisemmin nimeltään Oía ja se toimi antiikin aikana Theran kaupungin satamana ilman vakituista asutusta. Nykyinen Oía sijaitsee saaren vastakkaisella puolella. Nykyinen Kamári on kasvanut nopeasti tyhjästä ja muodostunut Santorínin rantalomailun keskuspaikaksi. Koko kylä on rakentunut turismin ympärille, ja on täynnä ravintoloita ja hotelleja. Silti Kamári muodostaa elävän kyläyhteisön kirkkoineen ja kouluineen.

Kamárissa on pitkä ranta, joka on mustaa laavakivisoraa. Kamárin eteläpuolella sijaitsee Mésa Vounó -vuori, jonka päällä sijaitsevat antiikin Theran kaupungin rauniot. Vuoren yli kulkee kävelytie Períssan hiekkarannalle. Santorínin lentoasema sijaitsee heti kylän pohjoispuolella.

Lähteet

Aiheesta muualla 

Etelä-Egean saarten kylät
Thíra
Fotografiska

Fotografiska on yksityinen valokuvataiteen näyttelytila Tukholman Södermalmilla, Tallinnan Telliskiven alueella ja New Yorkissa. 

Tukolmassa se sijaitsee Stora Tullhusetin tiloissa Stadsgårdenissa osoitteessa Stadsgårdshamnen 22. Rakennuksen suunnitteli arkkitehti Ferdinand Boberg vuonna 1905, ja se muutettiin nykyiseen käyttöön vuosina 2008–2010. Museo avattiin yleisölle 21. toukokuuta 2010.

Vaikka Fotografiskaa ylläpitää yhtiö nimeltä Svenska Fotografiska museet AB, sitä ei pidä sekoittaa Tukholman Moderna museetin valokuvakokoelmiin, jotka toimivat vuosina 1971–1988 itsenäisenä museona nimellä Fotografiska Museet.

Fotografiska ei ole museo siinä mielessä, ettei sillä ole omia kokoelmia, julkista tukea eikä tutkimustoimintaa, vaan toiminta perustuu vaihtuviin näyttelyihin ja pääsylipputuloihin. 5 500 neliömetrin kokonaispinta-alasta on näyttelytilaa 2 500 neliömetriä. Näyttelyiden lisäksi Fotografiskalla on oheistoimintaa, kuten korkeatasoinen ravintola, komediaklubi ja valokuvauksen kurssitoimintaa nimellä Fotografiska Academy.

Fotografiska avasi uuden taidehallin Tallinnassa 19. kesäkuuta 2019 ja New Yorkissa 14. joulukuuta 2019. Fotografiskan perustivat veljekset Jan ja Per Broman, jotka ovat laajentamassa toimintaansa edelleen franchising-periaatteella Lontooseen ja Shanghaihin. Kansainvälistymisessä on konsulttina mukana suomalainen Berndt Arell. Lontoon Whitechapeliin Fotografiska saa 9 000 neliön tilat, joihin mahtuu puolen tusinaa näyttelyä kerrallaan. New Yorkin tilat ovat Flatironin alueella Park Avenuella, entisessä kirkon lähetystyön talossa.

Lähteet

Aiheesta muualla

Fotografiska, Stockholm 

Ruotsin taidemuseot
Valokuvamuseot
Tukholman museot
Heliövaara

Heliövaara on suomalainen sukunimi. Tunnettuja Heliövaaroja:

 Eero Heliövaara (s. 1956), yritysjohtaja,  SRV-yhtiöt, Mikko Heliövaaran poika
 Harri Heliövaara (s. 1989), tennispelaaja
 Kari Heliövaara (s. 1954), metsäeläintieteen professori, Mikko Heliövaaran poika
 Mikko Heliövaara (s. 1929), arkkitehti
 Olavi Heliövaara (1891–1980), Oulun hiippakunnan piispa
 Timo Heliövaara (1930-2015), DI, tj ja perustaja Insinööritoimisto Air-Ix Oy
Moreeni (kirja)

Moreeni on Lauri Viidan esikoisromaani, joka ilmestyi vuonna 1950. Se on esikoisteoksen, vuonna 1947 ilmestyneen Betonimyllärin ohella Viidan pääteos.

Viita aloitti Moreenin kirjoittamisen jo 1940-luvun alussa rintamalla. Ensimmäisen version hän kuitenkin poltti dramaattisesti Aila Meriluodon opiskelija-asunnon uunissa. Viimeistelyvaiheen aikana Viita sairastui skitsofreniaan.

Teos kertoo Suomen sisällissodasta. Se poikkeaa aiemmista aiheen kuvauksista siten, että se katsoo pispalalaisia työläisiä sisältäpäin, heidän keskuudestaan. Viita vierasti aiempia kansankuvauksia siksi, että niissä kansanihmiset on perinteisesti kuvattu heikkotahtoisiksi ja tyhmiksi. Kun Viita kuvasi Moreenissa työväestön keskivertoedustajia, esimerkillisiä työntekijöitä ja kunnon kansalaisia, joita yhteiskunnallinen muutos ei juuri jaksanut kiinnostaa, vasemmistolaiset kriitikot arvostelivat häntä luokkatietoisuuden puutteesta. Kerronnaltaan voimakkaalla ja vapaalla ja kielellisesti virtuoosimaisella romaanilla Viita aloitti sodanjälkeisen työläisepiikan nousun. Teos sai runsaasti kriitikkojen huomiota.

Moreeni kuvaa seitsenlapsista Niemisen perhettä. Isä on kirvesmies Iisakki Nieminen, tämän vaimo on Joosefiina. Perheen lapsista nousevat esiin esikoinen Paavali sekä nuorin, mietteliäs ja maailmanarvoituksia ratkova Erkki, joka on oman seitsenlapsisen perheensä kuopuksen Lauri Viidan omakuva. Tapahtumapaikkana on Pispala, jossa Viita itsekin kasvoi.

Teos on kuvaus Niemisen perheestä, mutta se on myös kotiseutukuvaus Pispalasta ja Erkin kehitysromaani. Samalla se on historiallinen ja yhteiskunnallinen kuvaus työväenluokan taipaleesta kansalaissodasta 1930-luvun lamaan. Perheen äiti on elämänuskoinen hahmo, jossa on myös huumoria ja rakkautta. Hänen kauttaan Viita tuo ilmi keskeisen ajatuksensa arjen, jokapäiväisen elämän arvosta. Elämänuskon rinnalla kulkee kuitenkin jo romaanin alusta synkempi juonne, kuoleman ja kärsimyksen teema: kolme lasta on kuollut ja tytär murtuu henkisesti. Myös taloudellinen keinottelu ja toisten hyväksikäyttö saavat realistisen kuvan.

Lähteet

Kirjallisuutta

Aiheesta muualla
 Ahlvik, Teija: Koomisuus ja huumori Lauri Viidan teoksessa Moreeni.

Suomalaiset romaanit
Vuoden 1950 kirjat
Lauri Viidan teokset
Tapahtumapaikkana Duma Key

Tapahtumapaikkana Duma Key (Duma Key) on Stephen Kingin vuonna 2008 julkaisema kauhuromaani. Kirja tavoitti ensimmäisen paikan New York Timesin bestseller-listalla ja se voitti myös Bram Stoker -palkinnon.

Juoni

Edgar Freemantle on rakennusurakoitsija, joka joutuu onnettomuuteen, kun nosturi törmää hänen avopakettiautoonsa. Hän jää henkiin, mutta hänen oikea kätensä amputoidaan. Lisäksi onnettomuus vaikuttaa huonontavasti Edgarin näköön, muistiin ja puheeseen. Kivut johtavat raivopäisyyteen, jonka seurauksena Edgarin vaimo, Pam, haluaa erota. Terapeuttinsa neuvosta Edgar päätyy Duma Keyn saarelle rentoutumaan.

Duma Keyllä Edgar asuu vaaleanpunaisessa rakennuksessa, jota hän kutsuu nimellä "Big Pink". Edgar alkaa harrastaa maalaamista ja siitä muodostuu hänelle pakkomielle. Edgarille selviää pian, että hänen maalaamansa työt tuntuvat vaikuttavan voimakkaasti koko saaren elämään ja muihin ihmisiin, etenkin 80-vuotiaaseen saaren omistajaan, Alzheimerin taudista kärsivään Elizabeth Eastlakeen.

Henkilöt
Edgar Freemantle: kirjan päähenkilö, jonka maalauksilla on outo vaikutus Duma Keyn saareen.
Jerome Wireman: Edgarin ystävä, johon hän tutustuu kävellessään Duma Keyn rannalla.
Elizabeth Eastlake: rikas perijätär ja taiteilija, joka kärsii Alzheimerin taudista.
Pam Freemantle: Edgarin vaimo joka ottaa eron kirjan alkuvaiheessa.
Ilse Freemantle: Edgarin nuorempi tytär, joka on ainoa kiinnekohta Edgarin entiseen elämään.
Jack Cantori: paikallinen opiskelija, joka toimii muun muassa Edgarin autokuskina.

Viittaukset Kingin muihin teoksiin

Tapahtumapaikka Duma Keyssa viitataan usein Stephen Kingin muihin teoksiin, etenkin Musta torni -sarjaan.
Edgarin onnettomuuden jälkeen, hänellä on ongelmia itsensä ilmaisussa, kun hän ajattelee sanaa tuoli (engl. chair), hän sanoo sanan "char". Musta torni -sarjassa "char" tarkoittaa kuolemaa. Lisäksi useat Edgarin maalauksista sisältävät ruusun. Musta torni -sarjassa ruusu oli tärkeä osa sarjan symboliikkaa ja pimeä torni oli itse asiassa ympäröity ruusuilla. Myös Edgarin kyky saada maalaukset elämään on samanlainen kuin Patrick Danvillella Musta torni -sarjassa ja kirjassa Uneton yö.

Elizabeth Eastlaken nukke, Noveen esiintyy Kingin pojan, Joe Hillin kirjassa Sydämenmuotoinen rasia.

Kun Edgar ymmärtää, että hänen maalauksensa voivat satuttaa hänen perhettään, hän soittaa Tom Rileylle, jotta tämä voisi polttaa Edgarilta ostamansa maalauksen. Mutta Tom on kuollut ja sanoo, että "kuollut on parempi" aikomuksenaan tappaa Edgarin vaimo. Kyseinen lause toistuu myös Uinu, uinu lemmikkini -kirjassa.

Lähteet

Stephen Kingin romaanit
Yhdysvaltalaiset kauhuromaanit
Vuoden 2008 kirjat
Eestinkallion koulu

Eestinkallion koulu on Espoossa, Nöykkiön kaupunginosaan kuuluvalla Eestinlaakson osa-alueella sijaitseva ala-asteen koulu, jossa opiskelee noin 360 oppilasta esikoululaisista kuudesluokkalaisiin. Koulurakennus valmistui vuonna 1989, ja sen on suunnitellut arkkitehtuuritoimisto Huhtiniemi ja Söderström. Koulu sijaitsee ulkoilualueen laidassa, mäenrinteessä maastoon sovitettuna.

Lähteet

Aiheesta muualla
 Eestinkallion koulun kotisivut 

Espoon peruskoulut
Nöykkiö
Olympiaravit

Olympiaravit oli vuosina 2005–2010 Lahdessa Jokimaan raviradalla järjestetty kylmäverihevosten ravikilpailu. Sen toteuttivat yhteistyössä totopeliyhtiö Fintoto ja Suomen Olympiakomitea. Suomalaisten lisäksi kilpailuun osallistui hevosia myös muista Pohjoismaista. 

Hevoset Olympiaravien finaaliin karsittiin kolmella paikkakunnalla järjestetyistä alkukilpailuista. Lisäksi siihen valittiin kolme ulkomaista hevosta karsintojen ulkopuolelta. Ykköspalkinto vuonna 2010 oli 20 000 euroa. Finaalin yhteydessä oli myös poneille tarkoitetut "Miniolympiaravit", joka oli suunnattu nuorille ohjastajille.

Olympiaraveilla kerättiin varoja suomalaiselle olympiaurheilulle. Ajatus oli kopioitu suoraan Ruotsista, jossa Olympiatravet-nimistä ravitapahtumaa on järjestetty vuodesta 1979 lähtien. Olympiaraveissa oli Ruotsin mallin mukaisesti mukana monia yhteistyöurheilijoita, kuten Jani Sievinen, Juha Hirvi ja Pekka Koskela. .

Kilpailut avattiin sytyttämällä olympiatuli. Tapahtumaan kuului ravilähtöjen lisäksi urheilijoiden haastatteluja ja esittelyjä sekä muuta oheisohjelmaa.

Olympiaravien voittajat

Miniolympiaravien voittajat

Lähteet 
Suomen Hippos, Ravikilpailut

Aiheesta muualla 
 Olympiaravit.fi 

Suomen ravikilpailut
Lahden urheilutapahtumat
Tarttuva maksatulehdus

Tarttuva maksatulehdus eli HCC () on akuuttia maksatulehdusta aiheuttava tauti erityisesti nuorilla koirilla, jonka aiheuttaja on koiran adenovirus 1 (CAV 1). Koiran adenovirus tarttuu suorassa kontaktissa koirasta toiseen, mutta tartunta voi tapahtua myös epäsuorasti koiran eritteiden välityksellä, sillä infektion saanut koira erittää virusta sylkeen, virtsaan ja ulosteisiin. Taudista toipuneet koirat voivat erittää virusta eritteissään jopa useita kuukausia toipumisen jälkeen, mutta kerran sairastettu tauti antaa elinikäisen immuniteetin tautia vastaan. Ympäristössä virus voi selviytyä hengissä sopivissa olosuhteissa kuukausia.

Oireet

Tarttuvan maksatulehduksen taudinkuva vaihtelee lievistä oireista vakavaan maksan toimintahäiriöön. Yleisiä oireita infektoituneella koiralla ovat kuumeilu, syömättömyys, runsas juominen, vatsan arkuus, ripuli, oksentelu ja anemia, jonka merkkinä ovat kalpeat limakalvot.

Jälkioireina joillakin koirilla esiintyy blue eye -syndroomaa eli silmän sarveiskalvo on samentunut nestepitoisuuden nousun vuoksi. Muutos voi koskea vain toista silmää tai molempia. Osalla koirista tämä on ohimenevää, mutta osalle muutos jää pysyväksi.

Löydökset 
Avauslöydöksenä infektoituneelta koiralta voidaan löytää suurentunut ja haurasrakenteinen maksa, jossa maksaliuskojen reunat ovat korostuneet ja pinnalla on fibriinijuovia sekä pistemäisiä verenvuotoja. Myös maksan nekroosia esiintyy paikoitellen. Lisäksi usein vatsaontelosta ja keuhkopussinontelosta löytyy nestettä, sappirakon seinämä on paksuuntunut ödeeman seurauksena, risat ovat suurentuneet ja punoittavat, verenvuotoja esiintyy herakalvoilla, sisäelinten pinnoilla sekä imusolmukkeissa. Yleistynyt suonensisäinen hyytyminen (DIC-oireyhtymä) aiheuttaa verenvuototaipumusta.

Rokotukset

Suomessa koirilla käytetyt kaikki yhdistelmärokotteet sisältävät myös rokotteen tarttuvaa maksatulehdusta vastaan. Rokotus annetaan kolmen kuukauden, neljän kuukauden ja vuoden ikäiselle koiralle. Tämän jälkeen rokotus tulisi uusia kolmen vuoden välein.

Lähteet

Adenovirukset
Eläinten virustaudit
Koirien tartuntataudit
Hepatiitti
Efil4zaggin

Efil4zaggin (tunnetaan myös nimeltä Niggaz4Life, joka on albumin nimi kirjoitettuna toisinpäin) on rap-ryhmä N.W.A:n toinen studioalbumi, joka ilmestyi 28. toukokuuta 1991. 

Efil4zaggin-albumin sanoitukset ovat (lähes kokonaan) MC Renin ja The D.O.C.:n käsialaa, sillä aiemmin yhtenä sanoittajista toiminut Ice Cube oli jättänyt yhtyeen. Albumin lyriikat ovat yhtyeen Straight Outta Compton-debyyttialbumiin verrattuna sävyltään vähemmän poliittisia ja sen sijaan entistäkin väkivaltaisempia ja rivompia. The D.O.C. onkin kommentoinut levyn sanoitusprosessista, että oli kirjoittaessaan miettinyt lähinnä kuinka onnistuisi shokeeraamaan ihmisiä.

Albumi jäi N.W.A:n viimeiseksi levyksi, kun jo samana vuonna yhtyeen jäsenet Dr. Dre ja The D.O.C. liittyivät Death Row Recordsiin.

Kappaleet
 ”Prelude” mukana Above The Law
 ”Real Niggaz Don’t Die”
”Niggaz 4 Life”
”Protest”
”Appetite for Destruction”
”Don’t Drink That Wine”
”Alwayz into Somethin’ ” mukana Admiral D'''
”Message to B.A.” (diss to Ice Cube) 
”Real Niggaz” (diss to Ice Cube) 
”To Kill a Hooker”
”One Less Bitch”
”Findum, Fuckum, and Flee”
”Automobile”
”She Swallowed It” 
”I’d Rather Fuck You”  mukana  CPO
”Approach to Danger” 
”1-900-2-Compton” 
”The Dayz of Wayback” (mukana Admiral D)'''

Listasijoitukset

Singlet

Lähteet 

N.W.A:n albumit
Vuoden 1991 albumit
Joël Matip

Joël Job Matip (s. 8. elokuuta 1991 Bochum) on saksalais-kamerunilainen jalkapalloilija, pelipaikaltaan keskuspuolustaja. Hän pelaa Liverpoolissa Englannin Valioliigassa. 

Matip edusti saksalaista Schalkea junioritasolla kausilla 2000−2009 ja edustusjoukkueessa kausilla 2009−2016. Hän pelasi kaikkiaan 194 bundesliigaottelua, joissa teki 17 ja syötti 12 maalia. Mestarien liigassa hän pelasi 26 ottelua (ja kaksi karsintakierroksen ottelua), joissa teki kaksi maalia. Eurooppa-liigassa hän teki 18 ottelussa kaksi maalia. Hän pelasi neljässä ottelussa Schalken voittaessa Saksan cupin kaudella 2010−2011. Hän voitti 2011 myös DFL-Supercupin.

Matip siirtyi Liverpooliin vapaalla siirrolla heinäkuussa 2016. Kolmella ensimmäisellä kaudellaan hän pelasi kaikkiaan 76 valioliigaottelua, joissa teki kolme maalia. Hän pelasi karsinnat mukaan lukien kahdeksan ottelua Mestarien liigan kaudella 2017−2018, mutta oli loukkaantumisen vuoksi sivussa loppuotteluun edenneen Liverpoolin viidestä viimeisestä ottelusta. Seuraavalla kaudella hän pelasi Mestarien liigassa kahdeksan ottelua. Voitokkaassa loppuottelussa hän syötti Divock Origin 2−0-maalin. Hän pelasi yhdeksän valioliigaottelua Liverpoolin mestaruuteen päättyneellä kaudella 2019–2020. Hän voitti myös UEFA Super Cupin. Mestarien liigassa hän pelasi yhden ottelun. Kaudella 2020–2021 hän kärsi loukkaantumisista. Valioliigassa hän pelasi kymmenen ottelua, joissa teki yhden maalin. Mestarien liigassa hän pelasi kaksi ottelua. Kaudella 2021–2022 hän pelasi Valioliigassa 31 ottelua ja teki kolme maalia. Hänet valittiin Valioliigan kuukauden pelaajaksi helmikuussa 2022. Mestarien liigassa hän pelasi seitsemän ottelua, mutta oli vaihtopenkillä tappiollisessa loppuottelussa. Hän pelasi Liverpoolin voittamissa Liigacupin ja FA Cupin loppuotteluissa. 

Matip on pelannut Kamerunin maajoukkueessa yhteensä 27 ottelua ja tehnyt niissä yhden maalin. Maajoukkuedebyyttinsä Matip pelasi Italiaa vastaan 3. maaliskuuta 2010. Hän oli mukana Kamerunin maajoukkueessa vuoden 2010 ja 2014 MM-kilpailuissa. Etelä-Afrikan MM-kisoissa Matip pelasi yhden ottelun ja Brasilian MM-kilpailuissa kaksi ottelua tehden yhden maalin. Viimeksi hän on pelannut maajoukkueessa syyskuussa 2015.

Tilastot 
Päivitetty 4. kesäkuuta 2022

Seurajoukkue

Maajoukkue

Lähteet 

Kamerunilaiset jalkapalloilijat
Vuonna 1991 syntyneet
Elävät henkilöt
Samantha (televisiosarja)

Samantha (Samantha Who?) on yhdysvaltalainen tilannekomediasarja, jota esitettiin 15. lokakuuta 2007 – 23. heinäkuuta 2009 ABC:llä. Sarjan loivat Cecelia Ahern ja Don Todd, joka tuottaa myös sarjaa. Vaikka sarja keräsikin paljon katsojia ensimmäisellä kaudellaan, komedia menetti suuren osan katsojistaan toisen kauden aikana ja ABC päätti lopettaa sarjan toukokuussa 2009.

Juoni 
Sarja keskittyy Samantha Newlyyn (Christina Applegate), 30-vuotiaaseen kiinteistövälitysyrityksen varajohtajaan, joka saa muistinmenetyksen jouduttuaan auton yliajamaksi. Herätessään onnettomuuden jälkeen, Samantha tajuaa olleensa aikaisemmin itsekäs ja epäpidetty ihminen ja yrittääkin siitä lähtien olla parempi tytär vanhemmilleen Howardille (Kevin Dunn) ja Reginalle (Jean Smart), parempi ystävä itsekeskeiselle Andrealle (Jennifer Esposito) ja hyväätarkoittavalle Danalle (Melissa McCarthy), sekä parempi tyttöystävä on/off-poikaystävälleen Toddille (Barry Watson). Samanthan muuttumista "vanhasta Samista" "uudeksi Samiksi" seuraa vierestä hapan ovimies, Frank (Tim Russ).

Näyttelijäkokoonpano 
 Christina Applegate – Samantha Newly
 Jennifer Esposito – Andrea Belladonna
 Kevin Dunn – Howard Newly
 Melissa McCarthy – Dena
 Tim Russ – Frank
 Barry Watson – Todd Deepler
 Jean Smart – Regina Newly

Katsojamäärät 
Samanthan tuotantokausien katsojamäärät (perustuen jaksojen keskimääräisiin katsojalukuihin) ABC:llä:

HUOM: Jokainen Yhdysvalloissa esitetty kausi alkaa syyskuun lopussa ja päättyy toukokuun lopussa, tai kesäkuun alussa.

Lähteet

Aiheesta muualla 

Tilannekomediat
Yhdysvaltalaiset komediasarjat
ABC:n televisio-ohjelmat
2000-vuosikymmenen televisiosarjat
Sarrià-Sant Gervasi

Sarrià-Sant Gervasi on yksi Barcelonan kaupungin kymmenestä hallintoalueesta. Sitä ympäröivät Les Cortsin, Gràcian, Eixamplen ja Horta-Guinardón hallintoalueet sekä Sant Just Desvernin, Sant Feliu de Llobregatin, Molins de Rein ja Sant Cugat del Vallèsin kunnat. Sarrià-Sant Gervasissa oli vuoden 2005 väestönlaskennassa 140 461 asukasta. Se on hallintoalueista harvimmin asutettu. Etenkin Sarriàn alue on säilyttänyt pikkukaupunkimaisen yleisilmeensä, vaikka Barcelonan kaupunki on laajentunut alueen ympärille.

Yksi Barcelonan suosituimmista turistikohteista, Tibidabo-vuori ja sen huipulla oleva huvipuisto, sijaitsevat Sarrià-Sant Gervasin alueella.

Aiheesta muualla

Sarrià-Sant Gervasi Barcelonan kaupunginhallituksen sivuilla  

Barcelonan hallintoalueet
Sant Martí

Sant Martí on yksi Barcelonan kaupungin kymmenestä hallintoalueesta. Se sijaitsee Välimeren rannassa Ciutat Vellan, Eixamplen, Horta-Guinardón ja Sant Andreun hallintoalueiden sekä Sant Adrià de Besòsin kunnan ympäröimänä. Sant Martí oli vuonna 2005 hallintoalueista väkiluvultaan toiseksi suurin 221 029 asukkaallaan.

Aiheesta muualla

Sant Martí Barcelonan kaupunginhallituksen sivuilla  

Barcelonan hallintoalueet
Headhunterz

Headhunterz (ennen Nasty D-tuners) (oikealta nimeltään Willem Rebergen, s. 12. syyskuuta 1985 Veenendaal, Alankomaat) on hollantilainen hardstyle-tuottaja ja DJ.

Hänellä on oma levy-yhtiö Scantraxx Reloaded, joka aloitti toimintansa vuonna 2006. Scantraxx Reloaded on alayhtiö The Prophetin Scantraxx Recordzille. Headhunterz oli alun perin duo, johon kuului Rebergenin lisäksi myös Bobby van Putten.

Duon ensimmäinen merkittävä esiintyminen oli Defqon 1, joka on suuri hardstyle-tapahtuma Alankomaissa, missä The Prophet löysi heidät.

Sen jälkeen Headhunterz on esiintynyt jokaisessa merkittävässä hardstyle-tapahtumassa, kuten Defqon.1 Festivaali, Qlimax, Q-Base, In Qontrol, Decibel ja monia muita.

Vuonna 2010 Headhunterz oli sijalla 36 Dj Magazinen vuoden TOP 100 DJ listalla. Se oli ensimmäinen kerta, kun kukaan hardstyle-tuottaja pääsi TOP 100 listalle. Headhunterzin lisäksi hardstyle-artisti D-Block & S-Te-Fan oli sijalla 73, Noisecontrollers sijalla 90 ja Showtek 91. Näin Headhunterz oli vuoden 2010 hardstyle-DJ #1

Vuonna 2012 Headhunterz oli 11. DJ Magazinen vuoden TOP 100 listalla, joka on paras sijoitus hardstyle-artistilta tähän mennessä.

Headhunterz liittyi 16.3.2012 Dance4life-organisaatioon. Organisaation tarkoituksena on saada nuoret pysäyttämään AIDSin ja HIVin leviämisen. Willem siis omisti kaiken vuonna 2012 aikaansaamansa musiikin Dance4life:lle.

Headhunterz pitää omaa internetradio-ohjelmaa nimeltä 'Hard With Style.

Diskografiaa 

Yhtyeen tunnetuimpia kappaleita ovat:

Aiming For Ur Brain (2006)
Time 2 Rock (2006)
Victim Of My Rage (2006)
Scantraxx Rootz (2007)
The Power Of The Mind (2007)
Subsonic (2008)
Fear Of Darkness (2009)
Psychedelic (2010)
From Within (2011)
Doomed (2011)
Dragonborn (2012)
Lessons In Love (2012)
Reignite (2012)
Colors (2013)
United Kids of the World (2013)

Esiintymiset Suomessa
 7. syyskuuta 2013 – The Circus, Helsinki
 15. helmikuuta 2014 – The Circus, Helsinki
 15. elokuuta 2014 – Weekend Festival, Helsinki
 8. elokuuta 2015 – Weekend Festival, Helsinki
 11. maaliskuuta 2017 – The Circus, Helsinki
 12. tammikuuta 2019 – The Circus, Helsinki
 20. heinäkuuta 2019 – Weekend Festival, Helsinki
25. tammikuuta 2020 – Utopia Festival, Helsinki

Aiheesta muualla
Viralliset kotisivut
Headhunterz @ Discogs.com

Alankomaalaiset elektronisen musiikin artistit
Alankomaalaiset DJ:t
Vuonna 1985 syntyneet
Elävät henkilöt
Maurício Rua

Maurício Milani "Shogun" Rua (s. 25. marraskuuta 1981) on brasilialainen vapaaottelija, joka on entinen UFC:n kevyen raskaansarjan entinen mestari. Rua on voittanut myös PRIDE Fighting Championshipsin keskisarjan turnauksen, ja on voittanut useita nimekkäitä vastustajia, kuten Lyoto Machidan, Chuck Liddellin, Quinton "Rampage" Jacksonin, Alistair Overeemin kahdesti, Ricardo Aronan sekä Antonio Rogerio Nogueiran. Rualla on Nino Schembrin myöntämä musta vyö brasilialaisesta jujutsusta. Vapaaottelusivusto Sherdog listasi hänet vuonna 2011 kolmannelle sijalle listalla maailman parhaista kevyen raskaansarjan ottelijoista. Hän tuli kuuluisaksi hurjasta ja aggressiivisesta tyylistään Pride FC:ssä.

Ottelutilastot

Lähteet

Aiheesta muualla
Virallinen sivu
Mauricio Rua ufc.comissa
Mauricio Rua sherdog.comissa

Brasilialaiset vapaaottelijat
Vuonna 1981 syntyneet
Elävät henkilöt
Kauluslaatta

Kauluslaatta on sotilaiden univormuun kuuluva, Suomessa maa- ja ilmavoimissa käytössä oleva verkalaatta, joka ommellaan takin kaulukseen. Kauluslaattojen väri vaihtelee eri aselajeissa. Kauluslaattaan kiinnitetään sotilasarvoa osoittavat arvomerkit. Esimerkiksi prikaatikenraalin kauluslaatassa on yksi leijona, kenraalimajurilla kaksi, kenraali­luutnantilla kolme ja kenraalilla neljä. Merivoimissa ei käytetä kauluslaattoja, vaan puvusta riippuen arvomerkkikaluunat ovat joko olkalaatoissa tai hihassa.

Kauluslaatta on määrätyn mallinen, mittainen ja värinen verkalaatta, jonka reunusta kiertää yksi tai kaksi pohjaväristä poikkeavaa reunaommelta. Miehistön, aliupseerien, yliupseerien ja kapteenien kauluslaatoissa on yksi 3 mm:n levyinen reunaommel.  Esiupseereilla on kaksi 3 mm:n levyistä reunaommelta. Kenraalien reunaompeleet ovat 5mm (ulompi) ja 1mm (sisempi). Asteikolla sotamiehestä everstiin kauluslaattatyyppejä on kahdeksan erilaista. Yhdeksäntenä laattatyyppinä on jo käytäöstä poistunut värvätyn laatta. Kenraalilaattoja on kolmea eri pituutta.  

Kauluslaatat tulivat suomalaiseen sotilaspukuun puvun m/36 myötä. Nykyisin kauluslaatat kuuluvat pukuihin m/58 ja m/83.  Varusmiehet käyttävät kauluslaatallisia pukuja enää poikkeustapauksissa. Kauluslaatat osoittavat sotilasarvon lisäksi aselajin sekä joskus joukko-osaston tai jopa yksikön. Arvomerkit kiinnitetään kauluslaattoihin. Erikoisupseereilla sekä sotilasvirkamiehillä on arvomerkkien lisäksi kauluslaatoissaan ammattimerkit.

Lähteet
Arvomerkit ja tunnusvärit  Puolustusvoimat

Viitteet

Univormu
Hihamerkki

Hihamerkki on puolustusvoimissa käytössä oleva merkki, joka kiinnitetään palveluspuvun hihaan. Merkkien värit vaihtelevat. Esimerkiksi merivoimissa hihamerkki on amiraaleilla
tummansininen, jossa on keltaisia kaluunanauhoja.

Kannettavat asusteet
Just Cause 2

Just Cause 2 on Avalanche Studiosin kehittämä ja Eidos Interactiven vuonna 2010 julkaisema avoimeen pelimaailmaan sijoittuva toimintaseikkailupeli, joka on jatko-osa vuonna 2006 julkaistulle Just Causelle. Pelissä hyödynnetään edeltäjänsä moottorin pohjalta kehitettyä Avalanche 2.0 -pelimoottoria. Moottorin merkittävimpiä muutoksia ovat pintojen topografian reaaliaikainen muuttaminen ja monipuolisempi koukkusysteemi, jolla voi esimerkiksi kiinnittää kappaleita toisiinsa.

Edellisestä osasta tuttu Rico Rodriguez jatkaa pelin päähahmona. Rodriguezin tavoitteena on syöstä Kaakkois-Aasiassa sijaitsevan fiktiivisen Panaun saaren diktaattori pois vallasta sekä kohdata entinen työnantajansa Tom Sheldon. Ricon on sabotoitava armeijan tukikohtia ja aiheutettava kaaosta Panaun saarella, jotta hänelle avautuu uusia tehtäviä. Tarinan edetessä Rico saa käyttöönsä pistooleita, revolvereita, haulikoita, käsikranaatteja ja useita erilaisia konetuliaseita. Tärkein väline on kuitenkin entraushaka, jonka avulla voi kiivetä seiniä ja kallioita pitkin ja kiinnittää kappaleita toisiinsa. Pelialueena toimii tuhannen neliökilometrin kokoinen Panaun saariryhmä. Maisemat vaihtuvat lumihuippuisista vuorista rutikuiviin aavikoihin ja harmaista kaupungeista vihreisiin viidakoihin. Pelaaja voi ajaa erityyppisiä autoja ja moottoripyöriä, sekä ottaa komentoonsa laivoja, lentokoneita ja helikoptereita.

Pelin jatko-osa Just Cause 3 julkaistiin 1. joulukuuta 2015.

Lähteet

Aiheesta muualla 
 

Eidos Interactiven videopelit
Toimintaseikkailupelit
Kolmannen persoonan ammuntapelit
Avoin pelimaailma -pelit
Vuoden 2010 videopelit
Windows-pelit
PlayStation 3 -pelit
Xbox 360 -pelit
Avalanche Studios
Musa Cälil

Musa Mostafa ulı Cälilev eli Musa Cälil (ven. Муса Мустафович Залилов, Musa Mustafovitš Zalilov; 15. helmikuuta (J: 2. helmikuuta) 1906 Mustafinon kylä, nykyinen Orenburgin alue – 25. elokuuta 1944 Berliini) oli neuvostoliittolainen tataarirunoilija ja toimittaja, joka toimi toisen maailmansodan aikaan vastarintäryhmän sotilaana Saksassa.

Elämä 
Musa Cälil syntyi köyhän talonpojan perheeseen. Hän opiskeli Orenburgin madrasassa ja alkoi kirjoittaa lehtiin vuonna 1919. Ensimmäinen runokokoelma Barabız (”Me menemme”) ilmestyi vuonna 1925. Runojen ohella Сälil kirjoitti libretot oopperoihin Altınçäç (”Kultatukkainen”, 1941; Stalin-palkinto 1948) ja İldar (1941).

Сälil liittyi NKP(b):n jäseneksi vuonna 1929. Hän valmistui Moskovan yliopiston kirjallisuuden tiedekunnasta vuonna 1931. Сälil työskenteli tataarinkielisten lastenlehtien toimittajana, osallistui hänen nimeään nykyään kantavan Tatarstanin ooppera- ja balettiteatterin perustamiseen ja johti Tatarstanin kirjailijaliittoa vuosina 1939–1941. Vuonna 1941 hänet kutsuttiin neuvostoarmeijaan.

Cälil haavoittui vakavasti ja jäi saksalaisten vangiksi kesäkuussa 1942. Vankileirillä hän liittyi saksalaisten sotavangeiksi joutuneista tataareista kokoamaan Idel-Uralin legioonaan. Sen harjoitusleirillä Cälil organisoi vastarintaryhmän ja auttoi sotavankeja pakenemaan. Helmikuussa 1943 legioonan ensimmäinen pataljoona ryhtyi kapinaan ja liittyi valkovenäläisiin partisaaneihin. Vastarintaan osallistumisen takia saksalaiset teloittivat Cälilin Plötzenseen vankilassa.

Vankilassa Cälil kirjoitti joukon isänmaallisia runoja, jotka hän sai toimitetuksi vapauteen belgialaisen sotavangin välityksellä. Sodan jälkeen ne joutuivat Konstantin Simonovin käsiin, joka vuonna 1953 sai Neuvostoliitossa petturiksi syytetyn runoilijan maineen puhdistetuksi.

Cälilille myönnettiin Neuvostoliiton sankarin arvonimi vuonna 1956. Saksalaisten vankina kirjoitettu runokokoelma Moabit däftäre (”Moabitin vihko”) sai vuonna 1957 Lenin-palkinnon.

Katso myös 

 Abdulla Aliş

Aiheesta muualla 

 Муса Җәлил һәм аның көрәштәшләрен

Lähteet

Aiheesta muualla 

Neuvostoliittolaiset runoilijat
Tataarinkieliset kirjailijat
Vuonna 1906 syntyneet
Vuonna 1944 kuolleet
Neuvostoliittolaiset teloitetut
Tataarit
Supertaça Cândido de Oliveira

Supertaça Cândido de Oliveira (tunnetaan myös nimellä Portugalin supercup) on portugalilainen jalkapallokilpailu, jossa kohtaavat edelliskauden maan mestari ja Portugalin cupin voittaja. Mikäli sama joukkue on voittanut kummatkin kilpailut, vastaan tulee cupissa toiseksi sijoittunut eli loppuottelun hävinnyt osapuoli. Perinteikkäästi ottelu on tapana pelata juuri ennen kauden alkua. Turnaus on nimetty entisen Portugalin maajoukkuevalmentaja Cândido de Oliveiran kunniaksi.

Historia 
Ottelu mestarin ja cup-voittajan välillä pelattiin ensimmäisen kerran kaudella 1943–1944, jonka jälkeen se kuitenkin lakkautettiin reiluksi 30 vuodeksi. Seuraavan kerran kilpailu otettiin epävirallisesti käyttöön kaudella 1978–1979 ja kaksi vuotta myöhemmin siitä tuli jälleen virallinen kilpailu. Kaudesta 1979–1980 kauteen 1999–2000 kilpailu käytiin kaksiosaisena, kumpikin osaanottaja pelasi yhden koti- ja vierasottelun, jonka jälkeen muodostettiin yhteistulos ja mikäli tuloksen ollessa tasan pelattiin vielä yksi uusinta ottelu, josta voittaja lopulta saatiin selville.

Mestarit 
 Porto (22): 1981, 1983, 1984, 1986, 1990, 1991, 1993, 1994, 1996, 1998, 1999, 2001, 2003, 2004, 2006, 2009, 2010, 2011, 2012, 2013, 2018, 2020
 Sporting CP (8): 1982, 1987, 1995, 2000, 2002, 2007, 2008, 2015
 Benfica (8): 1980, 1985, 1989, 2005, 2014, 2016, 2017, 2019
 Boavista (3): 1979, 1992, 1997
 Vitória Guimarães (1): 1988

Portugalin jalkapallocupit
Hollywood (ohjelmointikieli)

Hollywood on Andreas Falkenhahnin (Airsoft Softwair) kaupallisesti levittämä ohjelmointikieli, jonka pääasiallisena tavoitteena on toimia multimediaohjelmien tuottamisessa. Hollywood on saatavissa AmigaOS (68k), AmigaOS 4 (PPC), MorphOS, WarpOS, AROS ja Windows -käyttöjärjestelmille. Tällä hetkellä Mac OS X -järjestelmälle ei ole olemassa omaa versiotaan ohjelmasta vaikkakin ohjelma kykenee tuottamaan käynnistettävän ohjelman tällekin alustalle. Hollywoodissa on sisäärakennettu ristiinkääntäjä, joka kykenee automaattisesti tallentamaan käynnistettäviä tiedostoja kaikille ohjelman tukemille alustoille. Tuotetut käynnistettävät tiedostot ovat täysin itsenäisiä eivätkä ole riippuvaisia mistään ulkopuolisista tiedostoista, joten ne voi haluttaessa käynnistää vaikka USB-muistitikulta.

Hollywood Designer on lisäohjelma Hollywoodiin, jonka avulla Hollywoodia voi käyttää Powerpoint-tyylisten interaktiivisten esitelmien tuottamiseen ilman ohjelmointitaitoa.

Historia 
Hollywoodin juuret ovat Amiga-tietokoneessa ja se on saanut inspiraatiota muista Amiga-ohjelmointikielistä kuten AMOS, Blitz BASIC, ja Amiga E. Hollywoodin luoja Andreas Falkenhahn aloitti ohjelman tekemisen keväällä 2002. Versio 1.0 ohjelmasta julkaistiin marraskuussa 2002, mutta ainoastaan 68000-pohjaisille Amiga-järjestelmille. Kuukautta myöhemmin seurasi natiivi versio PowerPC-pohjaisille MorphOS-järjestelmille. Tuki WarpOS-alustalle tuli Hollywood versiossa 1.9 joka ilmestyi keväällä 2004 yhdessä ensimmäisen Hollywood Designerin ensijulkaisun kanssa. AmigaOS 4 -alustaa on tuettu maaliskuusta 2005 lähtien. Versiosta 2.0 (julkaistu tammikuussa 2006) lähtien Hollywood on käyttänyt Lua-ohjelmointikieltä sen virtuaalikoneena, mutta kuitenkin merkittävillä muutoksilla sen syntaksissa ja toiminnassa. Versiosta 3.0 (tammikuu 2008) lähtien Hollywood myös ensimmäistä kertaa toimi myös kahdessa ei Amiga-tyyppisessä alustassa: Windows ja Mac OS X -alustoissa. Versiosta 4.5 (tammikuu 2010) lähtien Hollywood on ollut saatavissa omalla  ohjelmointiympäristöllä myös Windows-käyttöjärjestelmälle.

Hello World -ohjelma 
Hello World -ohjelma voisi Hollywoodissa näyttää tältä:

   Print("Hello World!")
   WaitLeftMouse
   End

Yllä oleva koodi avaa uuden ikkunan, tulostaa siihen tekstin "Hello World!" valkoisilla kirjaimilla ja odottaa että vasenta hiiren nappia painetaan ennen kuin ohjelma lopetetaan. Hollywood avaa ikkunan automaattisesti. Jos ei muutoin ohjelmaan ole laitettu, niin Hollywood avaa uuden 640x480-resoluutioisen ikkunan automaattisesti ohjelman suoritusta varten.

Hollywood Designer 
Hollywood Designer on lisäohjelma Hollywoodiin Powerpoint-tyyppisten interaktiivisten esitysten tekemiseen ilman ohjelmointitaitoa.

Aiheesta muualla 
 Viralliset kotisivut ja foorumi 
 Tekijän kotisivut 
 Cubic IDE , IDE-ohjelmointityökalu Hollywood-tuella 
 CodeBench, AmigaOS 4 IDE-ohjelmointityökalu Hollywood-tuella 
 Hollywood Designerilla luotu esimerkkiohjelma 

Amiga
Ohjelmointiympäristöt
Windows-ohjelmat
Pielavesi (järvi)

Pielavesi on Kymijoen vesistön Rautalammin reittiin kuuluva järvi Pielaveden kunnassa Pohjois-Savossa. Sen pinta-ala on 110 neliökilometriä, ja pinnankorkeus 102,3 metriä merenpinnan yläpuolella.

Pielavesi saa vetensä Kymijoen vesistön latvajärvistä: luoteesta Koivujärvestä Koivujokea pitkin sekä koillisesta Lampaanjärvestä Lampaanjokea pitkin. Muut Pielaveteen laskevat vesistöt ovat pieniä. Pielaveden vedet puolestaan jatkavat matkaansa etelässä Säviänvirran kautta samassa tasossa sijaitsevaan Nilakkaan.

Luode–kaakkosuunnassa Pielaveden pituus on 22 kilometriä. Järvi on 4–7 kilometriä leveä, ja sitä luonnehtii runsas saarien määrä ja varsin rikkonainen rantaviiva (rantaviivan pituus 419 km). Järven yli 500 saaresta ylivoimaisesti suurin on Kirkkosaari; myös järven pohjoisosassa sijaitseva Salonsaari on maininnan arvoinen. Suurimmat selät ovat pohjoinen Hirvenselkä, keskiosan Jylhänselkä sekä Kirkkosaaren ja muiden saarien erottama eteläinen Murtoselkä. Pielaveden kirkonkylä sijaitsee järven kaakkoisrannalla. Järvi on tunnettu kookkaasta muikustaan.

Pielaveden vedenlaatu on yleiseltä käyttökelpoisuusluokitukseltaan erinomainen; Murtoselän, Sammalisenselän ja Penttilänlahden ympäristön osalta hyvä.

Pielaveden vesitilavuus on 752 628 000 kuutiometriä (noin 753 kuutiohehtometriä eli 0,753 kuutiokilometriä). Vesitilavuudesta noin 22 kuutiohehtometriä on yli 20 metrin syvyydessä ja lähes 5 kuutiohehtometriä yli 25 metrin syvyydessä.

Vesistösuhteet 
Pielavesi (14.741.1.001) kuuluu Pielaveden lähialueeseen (14.741), joka on kolmannen jakovaiheen vesistö Kymijoen päävesistössä (14). Toinen jakovaihe on Pielaveden alue (14.74) ja ensimmäinen jakovaihe on Rautalamminreitin valuma-alue (14.7). Pielavesi on Pielaveden lähialueen laajin vakavesi. Sen ohella Pielaveden lähialueella on 20 vakavettä.

Lähteet

Aiheesta muualla 
 

Pielaveden järvet
Rautalammin reitti
Pielaveden alue
Kolima

Kolima on Keski-Suomessa Viitasaarella ja Pihtiputaalla sijaitseva järvi. Kolima on Kymijoen vesistön latvaosien suuri järvi, joka on osa Viitasaaren reittiä.

Maantietoa 
Kolima on 30,8 kilometriä pitkä, 8,5 kilometriä leveä, ja sen pinta-ala on 10 108 hehtaaria eli 101,1 neliökilometriä. Järvelle ovat tyypillisiä laajat ja syvät selkävedet, joita rikkovat harvat saaret ja karikot . Siinä on 185 saarta, joiden pinta-ala on 529,4 hehtaaria eli noin noin 5,0 % järven kokonaispinta-alasta. Saarista 52 on alle neliökilometrin ja yli hehtaarin suuruisia, 126 on yli aarin ja loput 7 ovat alle aarin kokoisia. 

Järvi on luodattu ja siitä on julkaistu syvyyskartat. Järven tilavuus on 870,87 miljoonaa kuutiometriä eli 0,87087 kuutiokilometriä. Sen keskisyvyys on 8,6 metriä ja suurin syvyys on 66,31 metriä. Järven syvin kohta on Honninniemen edustalla. Järven rantaviivan pituus on 257,2 kilometriä, josta saarten rantaviivan yhteispituus on 87,8 kilometriä. Rannat ovat pääosin kivikkoa ja louhikkoa, mutta myös harjujaksoon liittyviä hiekkarantoja esiintyy. Alueen edustavimilla hiekkarannoilla Lylysaaressa on särkkämuodostumia. Rantojen kasvillisuus on niukkaa.

Luontoarvoja 
Kolima on lievästi ruskeavetinen ja melko runsashumuksinen. Lähes puolet Kolimasta on suojeltu Natura 2000 -ohjelmassa. Suojelualue on kooltaan 47,7 km², josta maa-alueita 3,9 km².. Koliman rannat ovat monimuotoisia. Vallitsevien kivikko- ja louhikkorantojen ohella on myös hiekkarantoja. Alueen kallioperän kivilajikoostumus on vaihteleva. Länsi- ja lounaisosaa hallitsevat happamat syväkivet, mutta pohjoisessa ja idässä on liuskemuodostuma. Maaperä on moreenia. Ranta on lähes luonnontilainen lukuun ottamatta pohjoisosaa, jossa on rehevöitymistä Pihtiputaan taajaman asutusjätevesien takia.

Kolima kuuluu ruokojärviin. Rantojen kasvillisuus on niukkaa, sillä rannat ovat avoimia, louhikkoisia ja kivikkoisia. Koliman saaret muodostavat pieniä ryhmiä laajalla selkävedellä. Saarten metsätyypit ovat vaihtelevia. Moreenisaarten sisäosat ovat lähinnä mustikkatyypin kankaita. Louhikoissa kasvillisuus on hyvin karua. Lylysaaren harjumaastossa metsät ovat puolukka- ja kanervatyypin kankaita. Suppalammet ovat eriasteisesti soistuneita. Lintulajistoa ovat mm. kuikka, kaakkuri, selkälokki, nuoli- ja tuulihaukka. Alueen länsiosaa sivuaa harjujakso. Natura-alueeseen kuuluu myös Pihtiputaan keskustan tuntumassa sijaitseva Putikonlahti. Lahti on vesikasvillisuuden ja vesilinnuston suojelualue.

Vesistösuhteet 
Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Koliman lähi-alueeseen (14.472) järvi kuuluu. Järven vedenpinnan korkeus on 111,2 metriä mpy. Järveä ei säännöstellä, mutta laskuojassa on vanha Kärnänkosken voimalaitos . Se saa vetensä sekä pohjoisen Alvajärvestä että koillisen Kolkussa ja laskee etelään Kärnänjärveen, josta edelleen muiden pienten järvien kautta Keiteleeseen.

Lähteet

Aiheesta muualla 
 

Viitasaaren reitti
Pihtiputaan järvet
Viitasaaren järvet
Koliman alue
Malazgirtin maanjäristys

Malazgirtin maanjäristys oli Muşin maakunnassa sijaitsevaan Malazgirtin kaupunkiin 28. huhtikuuta 1903 iskenyt maanjäristys, joka tappoi 3 500 ja 20 000 kotieläintä sekä tuhosi yli 12 000 rakennusta. Pienempiä vahinkoja sattui Erzurumissa ja Bitlisissä. Jälkijäristys 6. elokuuta aiheutti lisää tuhoja.

Lähteet

1903
Maanjäristykset Turkissa
1900-luvun maanjäristykset
Muojärvi

Muojärvi on järvi Vienan Kemijoen valuma-alueeseen kuuluvan Pistojoen valuma-alueesta muodostuvassa Pistojoen reitissä Kuusamossa. Siihen laskevat Kirpistö ja Kuusamojärvi. Muojärvi puolestaan laskee Joukamojärveen.

Muojärven pituus on 14 km ja pinta-ala noin 55 km², mutta yhdessä Kirpistön kanssa ne muodostavat samassa pinnantasossa olevan 76 neliökilometrin järvialtaan.

Muojärvi on bifurkaatiojärvi. Noin 5% sen vesistä virtaa Koutajoen vesistöön kuuluvan Kuusinkijoen vesireittiin.

Kuusamosta johtaa Muojärven itäpäähän Kärpänkylään viitoitettu venereitti. Reitti halkoo Kuusamojärven, Välijärven ja Muojärven. Sossoniemestä viitoitus haarautuu kohti pohjoista. Tämä reitin osa johtaa Muojärven länsiosan kautta Kajavaan ja aina Kirpistöön saakka. Reitti päättyy Heikkilän kylään.

Lähteet

Aiheesta muualla 
 Muojärvi–Kirpistö Järviwikissä

Kuusamon järvet
Kemijoen vesistö (Viena)
Koutajoen vesistö
Bifurkaatiojärvet
Anna-Liisa (tango)

Anna-Liisa on Toivo Kärjen säveltämä ja
Kerttu Mustosen sanoittama  tangolaulu, jonka on alun perin äänittänyt Toivo Kärjen johtama Electro-orkesteri laulusolistinaan Henry Theel 14. marraskuuta 1947.

Levytyksiä  

 Henry Theel (1947)
 Taisto Tammi (1964)
 Rempsetti (1975)
 Erkki Junkkarinen (1977)
 Pepe Lauanne (1978)
 Taneli Mäkelä (1990)
 Reijo Taipale (1992)

Aiheesta muualla
 Suomen Äänitearkisto

Toivo Kärjen säveltämät kappaleet
Kerttu Mustosen sanoittamat kappaleet
Vuoden 1947 kappaleet
Tangot
Rasvanki

Rasvanki on järvenselkä samassa tasossa olevien Iisveden ja Virmasveden yhteydessä Tervossa Pohjois-Savossa. Rasvangista Iisveteen johtavat Pulkkilansalmi ja Airosalmi Pulkkilansaaren molemmin puolin. Virmasveteen johtavat Siltasalmi ja Linnonsalmi Linnonsaaren sivuitse. Rasvangin pinta-ala on 32 km² ja siihen laskee Nilakka luoteesta.

Lähteet 

Tervon luonto
Rautalammin reitti
Iisvesi–Virmasvesi–Rasvanki
Humber

Humber on Englannin itärannikolla sijaitseva estuaari, jonka pituus on lähes 60 kilometriä ja valuma-alue noin 24 000 neliökilometriä. Se saa vetensä Trent- ja Ousejoista, jotka laskevat sen perukkaan Faxfleetin kylän lähistöllä. Estuaari on yläjuoksullaan noin 1,5 kilometriä leveä, mutta levenee vähitellen, kunnes laskee Pohjanmereen noin yhdeksän kilometrin levyisenä. Humber virtaa pääosin alavien maiden halki ja sen rannoilla sijaitsee useita merkittäviä satamakaupunkeja, kuten Hull, ja Iso-Britannian suurin kauppasatama Grimsbyn ja Imminghamin satama.

Lähteet

Aiheesta muualla 

Englannin joet
Atlantin valtameren lahdet
Estuaarit
Virmasvesi (Karttula)

Virmasvesi eli Virmas on Iisveteen yhteydessä oleva järvenselkä Kuopion ja Suonenjoen kaupunkien sekä Tervon kunnan alueella Pohjois-Savossa. Virmasvedestä Iisveteen johtaa kapea Lietesalmi Käpysaaren eteläpuolitse. Rasvankiin johtaa kaksi salmea, Siltasalmi ja Linnonsalmi Linnonsaaren molemmin puolin. Virmasveden pinta-ala on 62 neliökilometriä .

Lähteet

Aiheesta muualla 
 https://www.avi.fi/documents/10191/1029170/isavi_paatos_85_2014_2-2014-12-3.pdf/3e970c15-4849-45ca-b448-1350d09ebb0e 

Rautalammin reitti
Karttulan järvet
Tervon järvet
Suonenjoen järvet
Iisvesi–Virmasvesi–Rasvanki
Salomaa

Salomaa voi tarkoittaa seuraavia:

 salomaa eli salo, laaja metsä tai suuri saari
 Salomaa Group, markkinointipalveluja ja liikkeenjohdon konsultointia tarjoava yhtiöryhmä
 Salomaa, seuraavien henkilöiden sukunimi:
 Aarne Salomaa (1904–1982), mainosalan yrittäjä ja yritysjohtaja, kauppaneuvos
 Aliina Salomaa (1866–1909), raittiusliikkeen vaikuttaja
 Arto Salomaa (s. 1934), matemaatikko ja akateemikko
 Erkki Salomaa (1917–1971), poliitikko (SKP) ja ammattiyhdistysmies
 Heikki Salomaa (1959–2003), muusikko ja näyttelijä
 Hiski Salomaa (1891–1957), amerikansuomalainen kuplettilaulaja ja lauluntekijä
 Jalmari Edvard (J. E.) Salomaa, vuoteen 1906 Grönholm (1891–1960), filosofi ja Turun yliopiston professori
 Johanna Salomaa, Jonsu (s. 1984), laulaja, lauluntekijä, viulisti ja kitaristi, Indica-yhtyeen perustajajäsen
 Johannes Salomaa (s. 1984), saksofonisti, musiikinsovittaja ja kapellimestari
 Juhani Salomaa (1944–1990), päätoimittaja ja viihdekirjailija
 Kauko Salomaa (1928–2016), pikaluistelija
 Maire Salomaa-Hillman (1911–1991), opistonjohtaja, toimittaja ja nuortenkirjailija
 Markku Salomaa (s. 1954), historian ja politiikan tutkija, päätoimittaja
 Martti Salomaa (1920–2009), pikaluistelija ja kauppaneuvos
 Mauri Salomaa, Mauri Härmä (s. 1946), iskelmälaulaja
 Niko Salomaa (s. 1988), purjehtija ja vammaisurheilija
 Onni Salomaa (1919–1980), muusikko, säveltäjä ja sanoittaja
 Onni Salomaa (s. 1937), toimittaja ja kirjailija
 Pauli Salomaa (1907–1983), arkkitehti
 Pekka Salomaa (s. 1933), oopperalaulaja ja kirjailija
 Petteri Salomaa (s. 1961), oopperalaulaja
 Risto Salomaa, elokuvatuottaja
 Rosa Salomaa, lapsinäyttelijä
 Sami-Ville Salomaa (s. 1977), jääkiekkoilija
 Samuli Salomaa (s. 1994), salibandyn pelaaja
 Santeri Salomaa (1886–1970), yritysjohtaja, kauppaneuvos
 Sonya Salomaa, kanadalainen näyttelijä
 Suvi Salomaa (s. 1987), näyttelijä, tanssija, ohjaaja ja koreografi
 Tyyne Salomaa (1891–1938), kansanedustaja (SDP)
 Veikko Salomaa (s. 1950), lääkäri, THL:n tutkimusprofessori
 Valva Salomaa (1917–1970), kirjailija

Luettelot henkilöistä sukunimen mukaan
Saukkonen

Saukkonen voi tarkoittaa seuraavia:

henkilöitä
 Aimo Saukkonen (1906–1994), Suomen merivoimien kommodori
 Alfred Saukkonen (1887–1946), kirjailija
 Immanuel Saukkonen (1909–1970), taidemaalari
 Juhani Saukkonen (s. 1937), keskustalainen poliitikko, kansanedustaja ja ministeri
 Jussi Saukkonen (1905–1986), poliitikko, kansanedustaja ja ministeri, Kokoomuksen puheenjohtaja 1955–1965
 Kalevi Saukkonen (s. 1943), maratonjuoksija
 Lea Saukkonen (s. 1957), meteorologi
 Matti Saukkonen (1927–1979), pikajuoksija
 Mika Saukkonen (s. 1966), urheilutoimittaja
 Pauli Saukkonen (s. 1933), kielentutkija, professori
 Tauno Saukkonen (1902–1965), Maalaisliiton kansanedustaja, kunnallisneuvos
 Tauno Saukkonen (1906–1968), kenraalimajuri ja linnoitusten suunnittelija
 Tuomas Saukkonen (s. 1980), laulaja ja kitaristi
 Ville Saukkonen, oopperaohjaaja

järviä ja lampia
 Iso-Saukkonen, järvi Viitasaaren Niinimäenkylässä
 Pieni-Saukkonen, lampi Viitasaaren Kotvalassa.
Dead Rising 2

Dead Rising 2 on Capcomin kehittämä ja julkaisema toimintaseikkailupeli. Se julkaistiin vuonna 2010 PlayStation 3:lle, Xbox 360:lle ja Microsoft Windowsille. Pelin tarina sijoittuu viisi vuotta edellisen pelin tapahtumien jälkeen. Tapahtumapaikka on kuvitteellinen Fortune City, jonka esikuvana toimi Las Vegas. Pelissä voi käyttää monenlaisia esineita aseina.

Vastaanotto 

Esineiden yhdistely aseiksi sai kehuja arvosteluissa.

Katso myös 
 Dead Rising (pelisarja)

Lähteet

Aiheesta muualla 
 

Capcomin videopelit
Avoin pelimaailma -pelit
Xbox 360 -pelit
PlayStation 3 -pelit
Windows-pelit
Vuoden 2010 videopelit
Dead Rising